section_heading: Zemljopis
paragraph_text: Graniči s pokrajinama Medelpad na jugu, Jämtland na zapadu, Lappland i Västerbotten na sjeveru, dok je na istoku okružuje Botnički zaljev. Veliki dio pokrajine je u sastavu županije Västernorrlands län, dok su ostali manji dijelovi pripali županijama Västerbottens län i Jämtlands län. Pokrajina se prostire na površini od 19 800 km<sup>2</sup> i ima 140 188 stanovnika. Najnaseljeniji gradovi pokrajine su Örnsköldsvik i Härnösand. Bunkfjället (740m) je najviša planina pokrajine, a Tåsjön najveće jezero. U Ångermanlandu se nalazi i nacionalni park Skuleskogen, brdovito obalno područje Baltičkog mora južno od Örnsköldsvika na površini od 2 950 hektara.